FRA  NÆR  OG  FJERN 


Johannes  Kindt 

Nostalgi  er  måske  ikke  hvad  det 
har  været,  men  et  tilbageblik  skader 
aldrig,  og  er  i  visse  situationer  endda 
ganske  naturligt. 

I  dag  hvor  Danmark  er  dækket  af 
stave,  har  vi  hele  3  patriarker  i  Dan- 
mark. 2  i  København  stav,  og  1  i 
Århus  stav.  Vort  behov  skulle  altså 
være  nogenlunde  dækket,  og  mulig- 
heden for  at  få  sin  patriarkalske  vel- 


signelse er  ikke  så  fjern  som  den  var 
engang. 

Tidligere  måtte  man  nemlig  enten 
vente  til  kirkens  patriark  kom  på 
besøg,  hvilket  mange  så  benyttede 
sig  af,  eller  også  måtte  man  drage  til 
den  nærmeste  patriark,  hvilket  i  vort 
tilfælde  betød  Hamburg  stavs  Johan- 
nes Kindt,  som  d.  16.  marts  i  år  afgik 
ved  døden,  efter  at  have  virket  som 
patriark  i  20  år.  Deraf  tilbageblikket. 

Denne  lille  ydmyge  mand  var 
kendt  og  respekteret  af  mange  af  vore 
danske  søskende,  som  fik  deres  pa- 
triarkalske velsignelse  af  ham,  og  ved 
hans  død  bragte  Church  News  føl- 
gende artikel: 

»Johannes  Kindt,  en  af  efterkrigs- 
tidens store  ledere  i  kirken  i  Tysk- 
land, døde  d.  16.  marts,  87  år  gam- 
mel. 

Broder  Kindt,  der  sluttede  sig  til 
kirken  i  1924,  blev  kaldet  som  di- 
striktspræsident  i  Hamburg  Distrikt, 
umiddelbart  efter  krigens  ophør. 
Gennem  sin  administration  lykkedes 
det  ham  at  skabe  orden  i  kirkens  en- 
heder i  dette  område.  Han  har  også 
tjent  som  grenspræsident,  lærer,  og  i 

de  sidste  20  år  som  stavspatriark. 

Broder  Kindt  og  hans  hustru  Ma- 
rie blev  beseglet  i  templet  i  Schweiz, 
De  havde  10  børn  og  27  børnebørn.« 

Vi  er  mange  der  taknemligt  vil 


tænke  tilbage  på  broder  Kindt  og 
hans  lange,  trofaste  tjeneste  i  Her- 
rens kirke,  hver  gang  vi  læser  vor 
patriarkalske  velsignelse. 

Taj 


Broder  Luschin  på  lynvisit  i  København 


Broder  Immo  Luschin,  som  man- 
ge søskende  husker  fra  hans  tid  som 
tempelpræsident  i  Schweiz,  var  i  da- 
gene 10.-11.  april  på  lynvisit  i  Kø- 
benhavn for  at  deltage  i  et  medarbej- 
derseminar på  kirkens  oversættelses- 
kontor.  Broder  Luschin  har  siden  sin 
omvendelse  til  kirken  arbejdet  med 
oversættelsesarbejdet,  og  arbejder  i- 


dag  som  vejleder  i  oversættelses- 
spørgsmål  i  europa. 

Det  er  nu  8  år  siden  broder  Lus- 
chin blev  afløst  som  tempelpræsi- 
dent, men  han  husker  stadig  mange 
af  de  danske  søskende,  og  sender 
sine  varmeste  hilsner  til  os  alle  her- 
oppe. 


På  billedet  hilser  broder  Luschin  på  søster  Evy  Petersen,  der  var  chef  for  oversættel- 
sesarbejdet i  Danmark  da  dette  arbejde  blev  en  selvstændig  institution. 

Nyt  museum  i  Salt  Lake  City 


Kirken  åbnede  d.  5.  april  et  nyt 
kunstmuseum  I  Salt  Lake  City,  hvor 
man  udstiller  ny  og  gammel  kunst  af 
SDH-kunstnere.  Museet  er  delt  op  i  3 
etager,  og  i  kælderen  har  man  male- 


rler og  reproduktioner  af  billeder  ar 
nutidige  SDH-kunstnere  samt  et  mu- 
seumsteater,  hvor  man  vil  holde  fore- 
drag, vise  film  og  meget  andet. 

I  stueetagen  vises  effekter  fra  kir- 

kens  historie  -  før  og  nu.  Mange 
effekter  er  hentet  fra  ældre  udstillin- 
ger som  er  blevet  vist  rundt  onnkring, 
og  de  står  nu  for  første  gang  som  en 
samlet  udstilling.  I  stueetagen  er 
ligeledes  en  butik  hvor  man  kan  købe 
reproduktioner,  postkort,  plakater  etc 


På  første  sal  finder  man  bl.a. 
billeder  af  kirkens  præsidenter  og 
ledere  fra  Joseph  Smiths  tid  og  frem 
til  idag.  Her  hænger  også  den  danske 
C. C. A.Christensens  værker. 

Church  News 


På  de  nye  genealogiske  skemaer  skal 
nnan  oplyse  stavens  enhedsnummer. 
Disse  er: 

København  stav  0507172 
Århus  stav  0510688 

Missionspræsidentens  mission  omme 


Missionspræsident  Ronald  Ray 
Jensen  bliver  afløst,  og  rejser  sam- 
men med  sin  familie  tilbage  til  Salt 
LakeCity  i  begyndelsen  af  juli. 

Præsident  Jensen  har  stærke 
rødder  i  Danmark.  Hans  farfar,  Jens 
Jensen,  som  var  fra  Horsensområdet, 
blev  døbt  i  1852  af  Erastus  Snow.  Han 
tjente  så  som  missionær  i  Danmark  i 
årene  1852-1855,  hvorefter  han  tog  til 
Amerika  og  vandrede  over  prærien 
med  en  håndkærre.  Han  udførte  si- 
den yderligere  2  missioner  i  Danmark, 
og  lagde  således  grunden  for  fami- 
liens missionærvirksomhed  her  i  lan- 
det. Præsident  Jensen  tjente  selv 
som  missionær  i  Danmark  i  årene 
1953-1956,  sendte  sin  ældste  søn 
Ronald  Brian  til  Danmark  som  mis- 
sionær i  årene  1976-1978  og  har  nu 


tjent  som  missionspræsident  i  de 
sidste  3  år.  Det  har  dog  ikke  lagt  en 
dæmper  på  iveren  -  præsident  og 
søster  Jensen  håber  begge  at  de 
vil  blive  kaldet  til  Danmark  som  mis- 
sionærægtepar når  tiden  kommer  til 
det. 

Præsident  Jensen  vender  tilbage 
til  sit  og  broderens  ejendomsmæg- 
lerfirma, som  er  blevet  passet  af 
broderen  mens  præsident  Jensen  har 
omvendt  danskere  og  passet  på  de 
ca,  80  missionærer  der  dækker  Dan- 
mark og  Island. 

Det  har  været  3  travle  år  siden 
præsident  Romney  kaldte  præsident 
Jensen  og  søster  Jensen  til  at  præsi- 
dere over  Den  danske  mission.  Ar- 
bejdsdagen er  fra  kl.  6  om  morgenen 
til  kl.  18,  og  derefter  kan  han  hellige 


Missionspræsident  Ronald  R.  Jensen 

Missionspræsident 

lidt  tid  til  familien,  med  mindre  der 
rejser  sig  problemer  af  forskellig  art, 
som  han  må  tage  sig  af.  Præsident 
Jensen  er  missionærernes  biskop 
mens  han  er  her,  og  har  som  sådan 
aldrig  fri.  Mandag  aften  forsøger  han 
dog  at  holde  fri,  så  familien,  kan 
holde  sin  familieaften.  Rejser,  ofici- 
elle  besøgende  og  problemer  af  for- 
skellig art  har  dog  ofte  grebet  ind  i 
planerne,  så  mon  ikke  familien,  på 
trods  af  deres  store  kærlighed  til 
missioneringen  og  Danmark,  glæder 
sig  til  at  se  lidt  mere  til  faderen  og 
patriarken. 

Søster  Carolin  Jensen  har  gjort 
sig  anstrengelser  for  at  lære  det 
danske  sprog,  og  fortæller  med  strål- 
ende øjne  om  de  par  gange  hvor  hun 
er  blevet  tvunget  til  at  samtale  på 
dansk,  og  hvor  det  er  lykkedes!  Hun 


med  familie 

udtrykker  sin  store  kærlighed  til  de 
danske  hellige,  som  hun  beundrer  for 
deres  trofasthed. 

Præsident  Jensen  og  søster  Jen- 
sen har  4  børn.  R.  Brian,  der  som  al- 
lerede omtalt  var  missionær  her  i 
Danmark,  Susan,  der  på  grund  af 
skolen  har  rejst  en  del  frem  og  til- 
bage, Michael  Ray  og  Jennifer  Leigh. 
De  to  mindste  har  boet  hos  deres 
forældre  under  hele  missionen,  og 
har  knyttet  stærke  bånd  til  Danmark. 
Michael  modtog  præstedømmet  her- 
ovre og  er  nu  blevet  ordineret  til 
lærer,  og  Jennifer  blev  døbt  herovre. 

Vi  har  al  mulig  grund  til  at  takke 
familien  for  det  stykke  arbejde  de  har 
gjort  for  Herrens  kirke  i  vort  land,  og 
vi  vil  ønske  dem  held  og  lykke  i  frem- 
tiden. 

Taj 

Ny  missionspræsident 


Præsident  Jensens  afløser  bliver 
præsident  Svend  H.P.Svendsen  og 
hans  hustru  Jytta,  begge  født  i  Dan- 
nnark. 

Svend  H.P.  Svendsen,  58,  er  en 
tidligere  forretningsmand  fra  Provo, 
Utah.  Han  blev  født  i  København  til 
Alfred  Viggo  og  Mary  Kunigunde  Dal- 
gaard Nielsen.  I  1954  giftede  han  sig 
nned  Jytta  Nyholm,  og  fire  år  senere 
sluttede  de  sig  til  kirken.  De  har  3 
børn. 

Præsident  Svendsen,  som  har  ejet 
og  bestyret  sit  eget  firma  i  Provo,  tog 


en  handelsuddannelse  her  i  Danmark. 
I  Amerika  har  han  tjent  som  rådgiver  i 
et  stavspræsidentskab,  højrådsmed- 
lem, rådgiver  til  en  biskop,  wards- 
sekretær  og  ældsternes  kvorumspræ 
sident. 

Søster  Svendsen  blev  født  i  Oden- 
se og  er  datter  af  Ejnar  Johan  og 
Rigmor  Kristine  Henriksen  Nyholm. 
Hun  underviser  i  hjælpeforeningen, 
og  har  været  lærer  i  Primary  og  Unge 
Piger. 

Church  News 

Tina  -  Niels  og  Bettina  synger  om  »underet«  at  have  fået  en  krop  af  kød  og  blod. 


Min  tur  på  jorden 

Jeg  lærer  det  nok  aldrig  -  atter 
forsømte  jeg  en  enestående  lejlighed 
til  at  invitere  hele  min  familie,  samt- 
lige naboer,  alle  mine  kolleger  og 
venner  til  musicallen  »Min  tur  på 
jorden«. 

Men  alligevel  blev  ca.  100  gæster 
foruden  det  dobbelte  antal  medlem- 
mer velsignet  ved  at  overvære  frem- 
førelsen af  musicallen  i  tekst  og 
musik. 

29  unge  i  alderen  12-18  år  fra  1 .  og 
3.  ward  havde  i  3  måneder  slidt  ihær- 
digt med  at  lære  sange  og  replikker 
for  at  kunne  underholde  ved  3.  wards 
konference  lørdag  den  7.  april.  Musi- 
callen handler  om  Frelsesplanen,  be- 
gyndende med  det  store  råd  i  himlen, 
derefter  »  Min  tur  til  jorden«,  hvor 


man  får  et  legeme  og  lejlighed  til  at 
kende  modsætningerne  i  alle  ting. 
Man  lærer  også  at  forstå  familiens 
betydning,  samt  at  Gud  ikke  lader  os  i 
stikken,  men  sender  profeter  som 
vejledere.  Musicallens  vigtigste  bud- 
skab var;  at  vi  lærerat  fatte  kærlighed 
til  Gud  og  mennesker.  De  unge  lærte 
selv  desuden  at  samarbejde  og  have 
ansvar  for  helheden  ved  at  møde 
trofast  op  til  prøverne  og  udfylde 
deres  plads  i  musicallen. 

Tak  alle  29  for  en  uforglemmelig 
aften,  og  en  tak  til  dem,  som  ikke  be- 
fandt sig  i  projektørlyset,  nemlig  suf- 
flør, pia/organist,  teknikere,  transla- 
tør, instruktør  m.v. 

E.A. 

Foto  Jan  Jakobsen 

Nicolai  synger  om  evigheden.  Som  det  fremgår  af  dette  billed,  foregår  hele  handlingen 
på  en  legeplads. 


Karen  fortæller  om  vore  himmelske  forældre,  mens  hele  koret  lytter. 


Kim  -  Karina  -  Thea  og  John  har  en  større  diskution  onn  modsætningerne  i  alle  ting. 


Pia  -  Line  og  Nina  synger  om  at  de  selv  kan  bestemme,  hvordan  deres  »historie«her  på 
jorden  skal  være. 


Jes  spiller,  mens  alle  de  medvirkende  synger  om  »Det  tindrende  lys«,  der  leder  os  på 
den  rette  vej . 


Lina  »opdager«  at  ved  at  vise  kærlighed  til  alle  mennesker,  har  hun  gjort  sig  værdig  til 
at  komme  tilbage  til  vor  himmelske  Fader  og  Moder. 


Il 


Afslutningsangen. 


København  stavs  påskelejr 


Matthew  og  Jakob  laver  mad 

Instruktion  i  kortlæsning,  signalering  og  kompasbrug 


Torsdag  den  19.  april  ankom  Kø- 
benhavn stavs  spejdere  til  Grib  skov. 
Det  første  vi  tog  fat  på  var  at  få  lejren 
op  at  stå,  og  den  første  aften  blev  til- 
bragt omkring  lejrbålet. 

Fredag  var  der  lagt  et  oriente- 
ringsløb med  opgaver,  som  drengene 
klarede  på  4  til  6  timer,  alt  efter  hvor 
forkert  man  løb. 

Om  lørdagen  blev  drengene  un- 
dervist i  kortlæsning,  morsealfabe- 
tet, signalering  og  brugen  af  kompas. 
Efter  undervisningen  blev  spejderne 
sendt  ud  for  at  prøve  det  de  nu  havde 
lært. 

Om  aftenen  samledes  vi  igen  om 
lejrbålet,  og  da  natten  faldt  på  blev 
drengene  til  deres  overraskelse  sendt 
ud  på  natløb.  Efter  3-4  timer  i  den 
mørke  skov  kom  alle  hjem  og  fik  en 

Foto  Knud  Hentzen 


velfortjent  søvn. 

Om  søndagen  afholdtes  der  præs- 
tedømmesmøde  og  nadvermøde,  og 
for  en  gangs  skyld  var  drengene  i  ro. 
Om  eftermiddagen  kom  nogle  af  for- 
ældrene på  besøg.  Om  aftenen  slut- 
tede vi  med  fireside  som  patruljefø- 
rerne stod  for. 

fvlandag  stod  i  oprydningens  tegn, 
så  lejrpladsen  kunne  afleveres  i  skøn- 
neste orden. 

Det  var  en  herlig  og  meget  lærerig 
påske  for  stavens  spejdere,  og  så  var 
vi  ovenikøbet  velsignet  med  strålende 
vejr. 

De  ialt  26  lejrdeltagere  havde  vir- 
kelig nydt  turen  og  den  enestående 
lejlighed  til  at  lære  hinanden  at  kende 
på  en  helt  ny  måde. 

Gamle  Ravn 

Præstedømmesmøcie  for  lærer 

Det  stod  i  Stjernen  for  50  år  siden 


SØGER  LÆRDOM  VED  LÆSNING  OG  VED  TRU 


NUMMER  11  I  1.  JUNI  1934  83.  aahgang 

 [  


UNGDOMSSTÆVNET  I  ESBJERG  I  PINSEN. 

\  A /\ /\x<^^^ii^*ldtesMerv/K(mKur^^  Korsang\ABr\ynd\ 
maVlct,  Hen  ekvaiiet   og  Dameduet.   Alt  fik  et  vellykket 
Forlob. 

Kl.  19  begyndte  det  stoie  offentlige  Mode,  der  helt  igennem 
blev  en  aandclig  T'esl  for  alle  de  lilsledeværende.  Mødet  lede- 
des al  Missionsj)ra'.sidenl  Holger  M.  Larsen.  Efter  al  Søster 
Raeliel  S.  Larsen  og  Soslti  Emily  T.  Merrill  havde  holdt 
korte  Taler,  og  Broder  \'al(leniar  Jacobsen,  Kobenliavn,  havde 
sunget  en  Solo,  tal'c  J'^ldsle  Soren  J.  Jespersen  fra  Salt  Lake 
(]ily.  Broder  .Jespersen  har  under  sil  Besog  i  sit  Fædreland 
vundet  alle  de  Helliges  Hjerter  ved  sin  noble  Optræden  og 
sine  vidunderlige  Talei-.  !;an  hi  agte  en  Tak  til  alle  Soskende 
for,  hvad  de  lunde  gjoi  l  for  ham  undei'  Opholdet  i  Danmark. 
Derefter  lalle  l)i-.  Jospeh  F.  Merrill,  Præsident  over  Den 
europa'iske  Mission,  til  P'orsamlingen.  Han  talte  med  stor 
Kiai  til  (le  Hellige  og  de  besogende,  formanede  dem  til  at 
vandre  paa  herrens  N  eje.  Missionsj)rasidenten  fungerede 
som  l'olk  gennem  alle  Moderne.  Da  Forsamlingen  til  Slut 
sang  den  skonne  Sang:  »Skal  vi  svigte  vore  Pagter?«  gen- 


15 


nemljævedt's  alle  ai"  den  Helligaand,  som  i  saa  rigl  Maal 
ha\de  gjor!  sig  ga'ldeiide.  Sjælden  er  en  Sang  blevel  snngcl 
med  større  Krafl  end  denne  Allen. 

Mandag  Formiddag  Kl.  10  begyndte  Konkurrencerne  i 
Skuespil.  Alle  Hold  ydede  en  udmærket  Præstation;  gennem 
»Stjernen«  ønsker  vi  at  sende  en  venlig  Tak  til  Forfatteren 
af  Stykket,  Broder  Sigfred  Andersen,  Kobenliavn. 

Kl.  17  log  Banketten  sin  Begyndelse  med  Præsident  Holger 
M.  Larsen  som  Ceremonimester.  En  munter  og  forventnings- 
fuld Stemning  gjorde  sig  gældende;  mange  Taler,  Sange  og 
Musiknumre  vekslede  med  hinanden.  Blandt  Talerne  var 
Præsident  og  Søster  Merrill,  Broder  Klint  fra  Flensborg  og 
Brodei'  Jespersen  fra  Salt  Lake  City,  der  benyttede  Anled- 
ningen til  at  sige  et  sidste  Farvel  til  Søskende  og  Venner. 
Endelig  naaede  vi  frem  til  det  mest  spændende  af  det  alt- 
sammen:  Præmieuddelingen.  Mangt  et  Hjerte  bankede  hef- 
tigt. Resultaterne  blev  følgende:  1.  Præ^mie  i  Foredrag  gik  til 
Borge  Kragh,  Kobenhavn,  2.  Præmie  til  William  Pedersen, 
Aalborg.  1.  Præmie  i  Genfortalt  Historie  til  Anny  Breum, 
København,  2.  Præmie  til  Asta  Giessing,  Aalborg.  Herre- 
kvartetten  vandtes  af  Aalborg  ved  Richard  D.  Johnson,  Peter 
Olsen  og  Brødrene  Chr.  og  Dusinius  Tranholm.  2.  Præmie 
vandtes  af  de  fire  Københavnere,  Edmund  Kaiser,  Richard 
Nielsen,  Valdemar  Jacobsen  og  Hugh  M.  Bird.  Blandet  Kvar- 
tet vandles  af  de  fire  Søskende  Nielsen  fra  Aarhus;  2.  Præmie 
af  Kobenhavn  ved  Eva  M.  Gregersen,  Laila  Giertsen,  Edmund 
Kaiser  og  Paul  W.  Jespersen.  Dameduel  vandtes  af  K\n  M. 
Gregersen  og  Laila  Giertsen,  Kobenhavn;  2.  Præmie  af  Selma 
Petersen  og  Dagny  Nielsen,  Esbjerg.  Københavns  Sangkor 
vandt  Konkuirencen  i  Korsang  og  Aalborg  blev  Nr.  2.  Skue- 
spillet vandtes  af  Aarhus  Grens  Hold;  Kobenhavns  Grens 
Hold  fik  2.  Præmie.  De  bedste  Roller  vandles  af  Frede  Thom- 
sen, Verner  Larsen,  Lilly  Jensen,  alle  af  Aarhus,  og  Inger 
Frederiksen,  København. 

Efter  Banketten  og  Pr;emieuddelingen  var  der  Opvisning 
i  Stepdans  af  Anny  Breum  og  Inger  Fi  ederiksen,  København. 
Derefter  var  der  Dans,  som  afsluttede  del  begivenhedsrige 
Sla'vne. 

Som  allerede  sagt  blev  Stævnet  en  Oplevelse  for  alle  Del- 
tagerne. Alle  log  et  smukt  og  skønt  Minde  med  sig  hjem.  Der 
er  ingen  Tvivl  om,  at  disse  Stævner  er  lil  stor  Velsignelse  og 
Opmuntring  for  de  unge  i  Den  danske  Mission.  I  Aai'  var 
Konkurrencen  i  de  forskellige  Aktiviteter  megel  haard,  og 
Standarden  og  Kvaliteten  megel  høj.  Det  var  en  Fornøjelse  at 
hore  ])aa  alle  Dellageine,  som  gjorde  deres  Sager  aldeles  for- 
træffeligt. "  '       O.  B.  W. 


